O‘zbekistonda namunaviy uylar bo‘yicha ipoteka kreditlarining imtiyozli davri uch yilgacha uzaytirildi

O‘zbekiston Prezidenti Islom Karimov 2015-yil 7 yanvar kuni “2015-yilda qishloq joylarda namunaviy loyihalar bo‘yicha yakka tartibdagi uy-joy qurilishi dasturi va 2016-yilgi qurilishning asosiy parametrlari to‘g‘risida”gi qarorni imzoladi, deb xabar bermoqda UzReport.

Ushbu qarorga asosan tasdiqlangan namunaviy loyihalar bo‘yicha yakka tartibdagi uy-joylar qurish uchun jismoniy shaxslarga ajratiladigan ipoteka kreditlarining imtiyozli muddatli bir yildan uch yilgacha uzaytirildi.